|  |
| --- |
| Lënda: **GJUHË SHQIPE DHE LETËRSI - Viti I gjimnaz** |
| Tema: **Fusha programore: *GJUHË DHE KOMUNIKIM*** | Koha e realizimit:  |
| Përgatiti: Aktivi i këshilltarëve të gjuhës shqipe | Nga Byroja e Zhvillimit të Arsimit |

|  |  |  |  |  |  |
| --- | --- | --- | --- | --- | --- |
| **Përmbajtjа (dhe nocionet)** | **Standardet për vlerësim** | **Data e realizimit** | **Skenari për orën mësimore** | **Mjetet**  | **Përcjellja e përparimit** |
| * **Shkenca e gjuhës** (gjuhë, sistemi i shenjave, fjalim, komunikim ─ dërgues i mesazhit, mesazh, marrës i mesazhit; kod, llojet e komunikimit, njëkahësh/i ndërsjellë, verbal/joverbal, shenjë, simbol, sinjal; metagjuhë, funksionet e gjuhës)
 | * Shpjegon rëndësinë e gjuhës si mjet për komunikim dhe fuqinë e saj mbi mënyrat e tjera të komunikimit.
* Jep shembuj të llojeve të ndryshme të komunikimit.

  |  02.09.2025 | ***Aktiviteti hyrës: aktivizimi i njohurive paraprake***Aktiviteti: **“Çfarë nëse nuk mund të flasim”**Nxënësit imagjinojnë sikur janë në një vend të huaj, nuk e flasin gjuhën përkatëse dhe nuk kanë internet apo përkthyes. Vijojnë pyetjet: *- Si do të kërkosh ndihmë? - Si do të shprehesh? - A do të përdorësh gjeste, vizatime? - Çfarë do të mungojë më shumë në atë moment?*   ***(maks. 5 minuta)******Aktiviteti kryesorë - të mësuarit nga përvoja***Nxënësit ndahen në grupe dhe secili grup merr përsipër që të luajë role të ndryshme:**Grupi I: Shembull i komunikimit joverbal**Skenari: “Takohen dy miq, njëri prej tyre nuk lejohet të flasë. Ai duhet t’i tregojë tjetrit diçka të rëndësishme – për shembull, se ka harruar diçka ose se dikush po e kërkon.” Detyra është të portretizohet një situatë përmes komunikimit joverbal (gjeste, shprehje të fytyrës). Pastaj situata portretizohet verbalisht (komunikim verbal - bisedë). Diskutojnë të gjithë grupet: *Cili ishte ndryshimi? Cila ishte mënyra më e lehtë për komunikim?***Grupi II:** **Sinjali kundrejt simbolit**Skenari: “Një burrë qëndron në anë të rrugës duke valëvitur një flamur të kuq. Një burrë tjetër mban një flamur të vendit të tij. Grupet diskutojnë: *Cili është ndryshimi në përdorimin e flamurit? Cili ishte sinjal dhe cili simbol?***Grupi III - Komunikim njëkahësh kundrejt komunikimit të ndërsjellë** Skenari: “Një prezantues/e televiziv lexon lajmet – publiku e dëgjon, por nuk mund të komunikojë me të. Më pas, një dialog midis dy nxënësve në lidhje me lajmet e dëgjuara. Shpjegoni komunikimet që po tregoni.Grupet diskutojnë: *Si u ndjetë kur nuk mund të komunikonit me prezantuesen? Cili komunikim është më i dobishëm?* ***(maks. 20 minuta)******Aktiviteti përfundimtar- nxjerrja e përfundimit***Nxënësit me ndihmën e mësimdhënësit/es shpjegojnë nocionet: komunikim verbal dhe joverbal, sinjal, simbol, komunikim njëkahësh dhe i ndërsjellë.  ***(maks. 10 minuta)******Reflektim:*** Zhvillohet diskutim me pyetjet: *Çfarë bëmë sot? Çfarë mësuat diçka që nuk e keni ditur? Si mund t’ju shërbej në përditshmërinë tuaj kjo që e mësuat sot?* ***(maks. 5 minuta)***  | * libri mësimor
* tabelë shkollore
 | * përgjigjet me gojë për pyetjet e bëra nga mësimdhënësi ose nga nxënësit e tjerë;
* pjesëmarrja dhe angazhimi në aktivitete dhe diskutime.
 |